
Hrvatski zavod za javno zdravstvo, Nastavni zavoda za javno zdravstvo ,Dr. Andrija Štampar“ i Ministarstvo 
za demografiju, obitelj, mlade i socijalnu politiku 


UPUTE ZA SPRJEČAVANJE | SUZBIJANJE EPIDEMIJE COVID-19 


ZA PRUŽATELJE USLUGE SMJEŠTAJA U SUSTAVU SOCIJALNE SKRBI 


UVODNE NAPOMENE 


Uputa se odnosi na smještaj u domovima za starije i nemoćne osobe i drugim pružateljima socijalnih usluga 
smještaja (ustanove, obiteljski domovi i drugi pružatelji sukladno Zakonu o socijalnoj skrbi). Uputa se ne 
odnosi na pružatelje usluge organiziranog stanovanja i smještaja u udomiteljske obitelji. 

Sve mjere vezane uz korištenje osobne zaštite i korištenje zaštitne opreme od strane korisnika i djelatnika i 
dalje su u primjeni. Trenutna epidemiološka situacija u cijeloj državi je vrlo povoljna te postoje preduvjeti za 
daljnje parcijalno dokidanje mjera za kontrolu i suzbijanje epidemije 


DJELATNICI 


Praćenje zdravstvenog stanja. Svakodnevno kod dolaska i odlaska s posla, zaposlenicima se beskontaktnim 
toplomjerom mjeri tjelesna temperatura i utvrđuje imaju li respiratornih simptoma. Kod osobe s povišenom 
temperaturom (37.2"C i veća) mjeri se temperatura i standardnim toplomjerom pod pazuhom, te se 
zaključak donosi na temelju rezultata mjerenja temperature pod pazuhom. Evidenciju o vrijednostima 
izmjerene tjelesne temperature i eventualnom postojanju respiratornih simptoma upisuje se u zasebnu 
evidencijsku knjigu. 

S temperaturom nije dozvoljeno raditi, pružati socijalnu uslugu niti dolaziti u prostor poslodavca odnosno 
pružatelja usluge. 

U slučaju sumnje na kontakt sa zaraženim ili oboljelim od COVID-19, telefonom se odmah mora javiti 
nadležnom liječniku obiteljske medicine i nadležnom epidemiologu. U slučaju saznanja za /mogući izvor 
infekcije svaki zaposlenik, odnosno pružatelj usluge dužan je odmah obavijestiti ravnateljstvo i neposrednog 
voditelja, predstavnika obiteljskog doma. Djelatnik se treba javiti izabranom liječniku obiteljske medicine u 
slučaju pojave povišene tjelesne temperature ili simptoma. 

Kod pružatelja usluga smještaja koji pružaju i izvaninstitucijske usluge, preporuča se odvojiti djelatnike koji 
skrbe o korisnicima na smještaju od onih koji skrbe o korisnicima koji dnevno ili povremeno dolaze kod 
pružatelja usluge radi rehabilitacijskih, terapijskih i drugih usluga (primjerice usluga boravka, rane 
intervencije, psihosocijalne podrške, savjetovanja i pomaganja i dr). Također se preporučuje da se odvoje 
korisnici koji su na smještaju od korisnika koji dolaze dnevno ili povremeno. 


Organizacija rada. Preporučuje se organizacija rada sukladno organizaciji rada prije epidemije COVID-19 uz 
provođenje mjera sprečavanja epidemije i primjeni odgovarajućih metoda procjene i kontrola rizika od 
epidemije COVID-19. 

U slučaju pojave COVID-19 zaraženog korisnika ili zaposlenika organizacija rada se prilagođava 
epidemiološkoj situaciji po uputi epidemiologa. 

ULAZAK U PROSTOR 


Na ulazu u prostor poslodavca, odnosno pružatelja socijalne usluge treba na vidljivo i dostupno mjesto 
postaviti dozatore s dezinficijensom za dezinfekciju ruku. Sve osobe koje ulaze u prostor pružatelja usluge 
(radnik, član obitelji pružatelja usluge, korisnik, dostavljač ili bilo koja druga osoba) dužne su dezinficirati 
ruke sredstvom za dezinfekciju odmah po ulasku i izlasku. 


POSJETE KORISNICIMA I DOSTAVA POTREPŠTINA 


Pružatelji usluge smještaja u sustavu socijalne skrbi obavezan je organizirati posjete uzimajući u obzir svoje 

organizacijske mogućnosti, uz sljedeće preporuke: 

1. potrebno je primijeniti odgovarajuće metode procjene i kontrole rizika od epidemije COVID-19 
sukladno standardu kvalitete broj 17. Sigurnost i zaštita, 

2. za korisnike 3. i 4. stupnja usluge posjete se organiziraju uz prethodnu najavu kako bi se u prostoru 
(unutarnjem i vanjskom) pružatelja usluge mogla osigurati preporučena mjera fizičke udaljenosti. 

3. za korisnike koji zbog svog zdravstvenog stanja posjet mogu primiti isključivo u svojoj sobi (npr. 3. i 
4. stupanj usluge) potrebno je omogućiti posjet u sobi korisnika uz strogo pridržavanje mjera 
(obvezna dezinfekcija ruku, zaštitna maska), uz prethodno mjerenje tjelesne temperature 
posjetitelju pri ulasku u prostor pružatelja usluge te uz potpisivanje izjave posjetitelja o tome da 
posjetitelj kao i osobe s kojima posjetitelj živi u kućanstvu nemaju simptome COVID-19, da nisu u 
samoizolaciji odnosno da nisu bili u kontaktu s oboljelim ili sumnjom na COVID-19, 

4. preporučuje se prednost dati organizaciji posjeta u vanjskom prostoru (okućnici) pružatelja usluge 
za pokretnije korisnike odnosno korisnike koji su u mogućnosti koristiti vanjski prostor, ako je 
moguće, odnosno ako to dopuštaju vremenske prilike, 

5. omogućuju se izlasci s posjetiteljima korisnika i izvan prostora pružatelja usluga, 

6. u slučaju da posjete nije moguće organizirati u vanjskom prostoru, korisnicima je potrebno iste 
omogućiti u zasebnoj prostoriji ili dijelu zajedničkih prostorija uz poštivanje mjera zaštite, 

7. posjetitelji ne smiju imati povišenu tjelesnu temperaturu ili druge simptome COVID-19, 

obvezno je evidentiranje svih posjetitelja pri dolasku i odlasku, 

9. vezano uz učestalost i trajanje posjeta kao i donošenja stvari u prostorije pružatelja usluga potiče 
se sve sudionike da uzmu u obzir epidemiološku situaciju i vode računa o uvažavanju zdravlja i 
dobrobiti drugih korisnika, 

10. potrebno je omogućiti dostavu higijenskih potrepština, jela u originalnim pakiranjima i ostalih 
potrepština od strane članova obitelji i prijatelja bez prethodne pohrane; omot je potrebno 
prebrisati dezinfekcijskim sredstvom i nakon toga predati korisniku, 

11. omogućuje se dostava hrane (jela), svježeg voća i povrća; svježe voća i povrća je potrebno prije 
predaje pružatelju usluge na odgovarajući način oprati, 

12. predmetni paketi predaju se na samom ulazu kod pružatelja usluga. 


oo 


PROVJETRAVANJE, ČIŠĆENJE I DEZINFEKCIJA PROSTORA: 


Zajedničke prostore obvezno je provjetravati dva puta dnevno najmanje pola sata. Za to je odgovorna 
spremačica u domu ili predstavnik obiteljskog doma. Sobe korisnika treba provjetravati nakon svakog 
pružanja njege u trajanju od minimalno pola sata odnosno u skladu sa zdravstvenim stanjem korisnika i 
vremenskim prilikama. Za to su odgovorni dežurna medicinska sestra/njegovatelj i predstavnik obiteljskog 
doma. Kvake na ulaznim vratima obvezno treba dezinficirati svaka 2 sata. Za to su odgovorni spremačica u 
smjeni uz potpis i naznaku vremena u bilježnici za evidenciju i predstavnik obiteljskog doma. 

Na samom ulazu u prostor smještaja treba osigurati zaseban prostor za oblačenje radne obuće svim 
zaposlenicima i članovima obitelji predstavnika obiteljskog doma. Alternativno, tamo gdje nije moguće 
organizirati zaseban prostor za oblačenje radne obuće kod ulaza, postavljaju se dezinfekcijske barijere 

(dezbarijere). Dezbarijere su posebno pripremljene površine (posude, spužve i sl.) preko kojih moraju proći 
ljudi prije ulaska s ciljem sprječavanja unosa mikroorganizama u unutarnji prostor. Dezbarijere moraju biti 
postavljene tako da se ne mogu zaobići ili preskočiti, a debljine najmanje 6 cm _ do 8 cm. Kao dezbarijere za 
dezinfekciju obuće ljudi najbolje je postaviti sintetske spužve prelivene otopinom dezinficijensa. 
Dezinficijensi koji se koriste za dezbarijeru trebaju biti agresivniji, pa su prikladne klorne otopine jače 
koncentracije npr. 0,5 % Na-hipoklorita (izbjeljivač koji se može naći u kućanstvu razrijeđen 1:10). Za 
održavanje dezbarijere zadužena je spremačica. Dezbarijeru svakih 3 sata prati i ponovno natapati s 
dezinfekcijskom otopinom ili sukladno dinamici ulazaka unutar prostora smještaja. Ako dezbarijere nisu 
smještene ispod natkritog prostora, nakon svake kiše moraju se preliti novom količinom otopine. 
Obavezno dodijeliti za svaki zadatak jednu odgovornu osobu. 

Za sve mjere propisane ovom uputom potrebno je voditi evidencije. 


KORISNICI: 


Opće mjere 

Svim korisnicima preporučuje se higijena ruku. Važno je omogućiti redovito pranje ruku tekućom vodom i 
sapunom. Ruke se peru prije i nakon pripreme hrane, prije jela, nakon korištenja toaleta, nakon dolaska 
izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun, 
a jednako je efikasna voda svake temperature ako se koristi sapun. Pri pranju ruku pridržavajte se naputaka 
za pravilno pranje ruku: https://bit.ly/2ThYO8M . 

Nakon pranja ruku sapunom i vodom, ruke treba osušiti papirnatim ručnikom za jednokratnu upotrebu koji 
se nakon korištenja baca u koš za otpad s poklopcem. 

Omogućeno je samostalno kretanje korisnika izvan prostorija i okućnice pružatelja socijalne usluge uz 
pridržavanje mjera suzbijanja i sprečavanja epidemije COVID-19. 

Preporuča se da starije osobe i osobe s invaliditetom izbjegavaju posjećivanje i ulaženje u prenapučena 
javna područja ili mjesta (korištenje javnog prijevoza ili odlazaka u trgovine u vrijeme najvećih dnevnih 
gužvi). 

Starijim osobama se posebno preporuča pridržavanje mjere fizičke udaljenosti od 2 metra posebno kod 
boravka u zajedničkim prostorima ili mjestima izvan prostorija pružatelja usluga. 

Starijim osobama preporučuje se dezinficirati ruke prije svakog obroka, a ukoliko je moguće tijekom 
trajanja epidemije preporuča se da korisnici po izboru objeduje u svojoj sobi ili u zajedničkoj blagovaonici 
poštujući mjere fizičke udaljenosti (u blagovaonici je potrebno razmaknuti stolove tako da je udaljenost 
između sjedećih mjesta u svim smjerovima 2m). Za pridržavanje mjere u odnosu na korisnike odgovorna je 
dežurna medicinska sestra ili drugi dežurni djelatnik odnosno drugi pružatelj usluge. 

Za ostale korisničke skupine prehranu je moguće organizirati u blagovaonici te se preporučuje pridržavanje 
preporuka za ugostiteljske objekte, uz naznaku da razmak između korisnika treba biti najveći moguć s 
obzirom na broj korisnika i veličinu blagovaonice, a najmanje 1,5 m. Preporučuje se da se boravak u 
blagovaonici i drugim zajedničkim prostorijama organizira po grupama ili je prehranu moguće organizirati u 
prostoriji u kojoj borave korisnici na način da se hrana unaprijed podijeli u porcije. 

Dozvoljene su grupne aktivnosti u zatvorenom prostoru uz pridržavanje mjera fizičke distance ovisno o 
površini prostorije, a najviše za 20 korisnika istovremeno. 


Specijalistički pregledi i bolničko liječenje 

Odlazak u dnevnu bolnicu i specijalističke preglede provode se poštujući sve mjere zaštite i uz korištenje 
zaštitne opreme od strane korisnika i radnika. 

Za sve korisnike kojima su potrebni redoviti odlasci u bolnicu zbog liječenja (npr. hemodijaliza, kemoterapija 
i dr.) treba osigurati pojačani nadzor nad zdravstvenim stanjem. Također im je potrebno osigurati smještaj 
u jednokrevetnoj sobi ili dvokrevetnoj sobi u koju se smještava korisnika koji također odlazi na 
hemodijalizu, kemoterapiju i sl. Ako je moguće organizirati, preporuča se da sobu dijele korisnici koji odlaze 
na hemodijalizu, kemoterapiju i sl. u istu zdravstvenu ustanove. 


3/6 


GS REPUBLIKA HRVATSKA I] < NASTAVNI ZAVOD ZA 


1 Em 
> Z) Z > Ministarstvo za demografiju, I o i ravno zpRavsTvo 
di mi idm =" obitelj, mlade i socijalnu politiku o IA 08. ANDRIJA ŠTAMPAR 
m ooo 


Izabrani obiteljski liječnik upućuje korisnika na testiranje na infekciju SARS-CoV-2 prije planirane 
hospitalizacije ukoliko se radi o imunokompromitiranim, hematoonkološkim i onkološkim bolesnicima te 
novim pacijentima na hemodijalizi odnosno pacijentima na hemodijalizi skomplikacijama koje zahtijevaju 
hospitalizaciju i bolničko liječenje. 

Povratku korisnika kod pružatelja usluga nakon dužeg bolničkog liječenja obvezno prethodi dostava 
negativnog nalaza na COVID-19 (otpusti korisnika iz bolnice nakon negativnog testa na SARS-CoV-2). 

Nakon dugotrajnog bolničkog liječenja starijih osoba osim provođenja testiranja na SARS-CoV-2 i primitka 
negativnog nalaza korisnika se smještava u izdvojeni smještaj (u jednokrevetnoj sobi) u trajanju od 14 dana 
kod pružatelja socijalne usluge. Ako tijekom izdvojenog smještaja korisnik razvije simptome koje upućuju na 
COVID-19 potrebno je ponoviti testiranje na SARS-CoV-2. 


Prijam novih korisnika 

Smještaj novog korisnika se realizira uz prethodno potpisivanje izjave o tome da korisnik nema simptome 
COVID-19, nije mu izrečena mjera samoizolacije, nema respiratorne simptome, nije bio u kontaktu s drugim 
korisnicima, radnicima ili članovima kućanstva kojima je izrečena mjera samoizolacije. 

Pružatelji socijalne usluge smještaja većim udjelom korisnika starije životne dobi ili korisnika s većim 
rizikom za razvoj težih oblika bolesti COVID-19 (osobe s respiratornim, kardiovaskularnim, malignim 
bolestima, dijabetesom, imunodeficijencijama, te težim motoričkim smetanjima): 

Prilikom novog ili hitnog prijema korisnika te kod povratka iz bolnice nakon dužeg bolničkog liječenja kod 
svih pružatelja socijalnih usluga smještaja preporuča se osigurati izdvojeni smještaj (u jednokrevetnoj sobi) 
u trajanju od 14 dana, ovisno o organizacijskim kapacitetima pružatelja usluge (u krajnjoj nuždi smještaj 
može biti organiziran u dvokrevetnoj sobi). Svim novoprimljenim korisnicima potrebno je mjeriti dva puta 
dnevno tjelesnu temperaturu te pozorno pratiti eventualnu pojavu respiratornih simptoma. Testiranje 
novih korisnika na SARS-CoV-2 unutar 14 dana od prijema kod pružatelja usluga provodi se u slučaju da 
korisnik razvije respiratorne simptome ili kod povišene tjelesne temperature sukladno odluci izabranog 
liječnika obiteljske medicine. 

Pružatelji socijalne usluge smještaja u kojima nema većeg udjela korisnika starije životne dobi ili većeg 
udjela korisnika s većim rizikom za razvoj težih oblika bolesti COVID-19 (osobe s respiratornim, 
kardiovaskularnim, malignim bolestima, dijabetesom, imunodeficijencijama, te težim motoričkim 
smetanjima) - domovi za djecu, žrtve nasilja, podrška osobama ovisnim o psihoaktivnim drogama i dr: 
Kod prijema novih korisnika ili kod povratka korisnika iz bolnica nakon dužeg bolničkog liječenja pružatelju 
usluge u trajanju od 14 dana preporuča se osigurati smještaj u jednokrevetnoj ili dvokrevetnoj sobi ili u sobi 
sa što manjim brojem korisnika (ovisno o mogućnosti pružatelja usluge). Svim novoprimljenim korisnicima 
potrebno je mjeriti tjelesnu temperaturu jednom dnevno te pozorno pratiti eventualnu pojavu 
respiratornih simptoma. Testiranje novih korisnika na SARS-CoV-2 unutar 14 dana od prijema kod 
pružatelja usluga provodi se u slučaju da korisnik razvije respiratorne simptome ili kod povišene tjelesne 
temperature sukladno odluci izabranog liječnika obiteljske medicine ili izabranog pedijatra. 


Sumnja na infekciju COVID-19 

Svaku sumnju na infekciju COVID-19 (povišena tjelesna temperatura i/ili respiratorni simptomi) korisnika i 
pružatelja usluge prijavljuje se nadležnom izabranom liječniku obiteljske medicine te se prema liječničkoj 
indikaciji obavještava nadležna epidemiološka služba i dogovara postupak testiranja i daljnja obrada. 
Korisnika je potrebno izolirati od drugih korisnika. Eventualno bolničko liječenje dogovara se s bolnicom uz 
telefonsku najavu. Ako se radi o osobama starije životne dobi (65 i više godina) ili s komorbiditetima, 
predlaže se hospitalizacija kada je god moguće zbog moguće brze progresije bolesti. U slučaju teže kliničke 
slike ili značajnijeg pogoršanja bolesti poziva se hitna medicinska služba (194, 112) te se osobu upućuje na 
bolničko liječenje. 

U slučaju sumnje na infekciju COVID-19 kod korisnika, djelatnika ili kontakt s oboljelim od COVID-19 zbog 
čega je potrebna samoizolacija, epidemiološke mjere propisuje nadležni epidemiolog. 

U samoizolaciji su korisnici koji ne pokazuju simptome zaraze (u suprotnom primjenjuje se postupak s 
korisnicima sa sumnjom na infekciju COVID-19). U samoizolaciji o korisniku brinu osobe koje pružaju uslugu 
isključivo za tog korisnika. 


DODATNE UGOVORENE USLUGE (USLUGE FIZIKALNE TERAPIJE, LOGOPEDIJE, PSIHOLOŠKE, EDUKACIJSKO- 
REHABILITACIJSKE, PSIHOTERAPIJE, MASAŽE, FRIZERA, KROJAČA, UGOSTITELJE I SL.) 


Omogućuje se pružanje privatno ugovorenih usluga korisnicima uz primjenu važećih mjera suzbijanja i 
sprečavanja epidemije COVID-19 za svaku od navedenih usluga. Za sve pružatelje dodatnih djelatnosti 
preporučuje se strogo pridržavanje epidemioloških mjera (zaštitna maska, dezinfekcija ruku, prostora i 
opreme, po potrebi korištenje zaštitnih rukavica). U ugostiteljskoj djelatnosti je potrebno omogućiti da u 
istim terminima dolaze korisnici i posjetitelji pridržavajući se svih mjera zaštite. Za ostale usluge predlaže se 
odvojiti termine (sate rada) za korisnike pružatelja usluga od termina (sata rada) za građane koji nisu 
korisnici pružatelja usluga. 


AMBULANTE PRIMARNE ZDRAVSTVENE ZAŠTITE 


Za ambulanta primarne zdravstvene zaštite koje pružaju skrb drugim osobama a ne samo korisnicima 
smještaja preporuča se sljedeće: 

Ako je ulaz u ambulantu zaseban u odnosu na ulaz pružatelja usluge potrebno je razdvojiti dane (ili 
termine/sate) rada s korisnicima doma od dana (ili termine/sate) rada s ostalim osiguranicima. 


Ako je ulaz u ambulantu i ulaz pružatelju usluge isti preporuča se: rad s osiguranicima koji nisu korisnici 
doma organizirati na drugoj lokaciji na način da se razdvoje radni dani (termini/sati) rada s korisnicima 
pružatelja usluga od radnih dana rada s ostalim osiguranicima. Ako navedeno nije moguće, rad se organizira 
unutar lokacije pružatelja usluga na način da se razdvoje dani (termini/sati) rada s korisnicima doma od 
dana (termina/sata) rada s ostalim osiguranicima. 


Pacijenti koji nisu na smještaju kod pružatelja usluge, kod povišene tjelesne temperature i respiratornih 
simptoma najprije se javljaju telefonom liječniku, u slučaju liječničke indikacije organizira se kućna posjeta 
ili ako je dolazak pacijenta (odnosi se na mlade i odrasle osobe) s povišenom tjelesnom temperaturom i 
respiratornim smetanjima neophodna, pacijentima se preporuča dolazak s maskom ukoliko zdravstvo 
stanje pacijenta omogućuje nošenje maske. 


Alternativno, ambulante je moguće izmjestiti izvan doma za vrijeme trajanja pandemije. 


JEDNODNEVNI ILI VIŠEDNEVNI ODLASCI U OBITELJ, NA IZLETE, LJETOVANJA I SL. | POVRATAK KORISNIKA 
KOD PRUŽATELJA USLUGA 


Omogućuje se odlazak u obitelj, na izlete, ljetovanja i sl. te organizacija istih od strane pružatelja socijalnih 
usluga uz poduzimanje i pridržavanje mjera suzbijanja i sprečavanja epidemije COVID-19. 

Članovi obitelji dostavljaju pisanu izjavu da nemaju simptome COVID-19, nisu u samoizolaciji i nemaju 
respiratorne poteškoće i/ili povišenu temperaturu, te nisu bili u kontaktu sa zaraženom osobom. Također u 
izjavi potvrđuju da će izmjeriti tjelesnu temperaturu ujutro prije nego stigne korisnik te u slučaju da netko 
ima povišenu temperaturu odgoditi posjet korisnika. 

Za vrijeme trajanje posjeta, u kućanstvu treba biti ograničeni broj osoba (po mogućnosti samo članovi 
najuže obitelj) odnosno neophodno je izbjeći posjete drugih osoba kućanstvu. U slučaju da tijekom posjeta 
korisnik ili netko od članova kućanstva razvije respiratorne simptome ili povišenu temperaturu kontaktira 
izabranog liječnika i postupanje sukladno liječničkoj preporuci. 

Tijekom posjeta, članovi obitelji korisniku trebaju osigurati da korisnik koliko je moguće ne dolazi u kontakt 
s drugi osobama te ne ulazi u zatvorene prostore gdje se okupljaju druge osobe poput trgovina i sl. Boravak 
na otvorenom u društvu članova kućanstva se preporuča. 

Prilikom povratka korisnika iz obitelji, ljetovanja, bijega i sl. osigurava se potpisivanje izjave o tome da 
korisnik nema simptome COVID-19, ni respiratorne simptome, te da niti jedan član njegova kućanstva nije u 
samoizolaciji niti je bio u kontaktu s osobom koja boluje od COVID-19. Testiranje na SARS-CoV-2 unutar 14 
dana od povratka kod pružatelja usluga provodi se u slučaju da korisnik razvije respiratorne simptome ili 
kod povišene tjelesne temperature sukladno odluci izabranog liječnika obiteljske medicine 


OSTALO 


Omogućiti češće i duže telefoniranje radi ublažavanja posljedica ograničenja posjeta korisnicima. 
Intenzivirati individualan rad s korisnicima te psihosocijalnu podršku kako bi se ublažile posljedice 
ograničenja posjeta te olakšao život kod pružatelja usluge za vrijeme trajanja epidemije. Sve aktivnosti kod 
pružatelja usluge organizirati na način uvažavanja fizičke udaljenosti. 


Osiguravati: 

. Zaštitnu opremu koja je prvenstveno namijenjena za one koji su u bliskom kontaktu s oboljelim 
korisnicima. 

. Najbolju dostupnu skrb za oboljele korisnike u domu do prijema u zdravstvenu ustanovu. 

. Kontinuiranu suradnju s liječnikom primarne zdravstvene zaštite (liječnikom obiteljske medicine 
odnosno nadležnim domskim liječnikom) te epidemiološkom službom. 

. Kontinuiranu nužnu suradnju s osnivačem. 


ZAVRŠNA PREPORUKA 


Preporučujemo da nadležne epidemiološke službe nastave provoditi pojačano epidemiološko praćenje koje 
uključuje uzimanje briseva prema protokolu koji će izraditi Referentni centar Ministarstva zdravstva za 
zaštitu zdravlja starijih osoba Nastavnog zavoda za javno zdravstvo ,Dr. Andrija Štampar“ i Hrvatski zavod 
za javno zdravstvo. 

